কবীর চৌধুরী: বাংলা বইয়ের মধ্যে আমি বলবো ‘গোরা’ আমাকে বার বার পড়তে টানে। বার বার আকর্ষণ করে লেখার ভঙ্গির জন্য এবং সেখানে পরিবেশিত জীবন দর্শনের জন্য। বিশেষ করে আনন্দময়ী চরিত্রের জন্য। এক অসাধারণ চরিত্র। ‘গোরা’ পড়তে বার বার ইচ্ছে করে। আর বিদেশি বইয়ের মধ্যে বেশ কয়েকটি বই একাধিকবার পড়তে ইচ্ছে করে। পাস্তারনাকের ‘ড: জিভাগো’, ম্যাক্সিম গোর্কির ‘মা’ রোমা রঁল্যার ‘জাঁ ক্রিস্তফ’, টলস্টয়ের ‘ওয়ার অ্যান্ড পীস’, ফ্লবেয়ারের ‘মাদাম বোভারি’Ñএতো বার পড়া সত্বেও আবারও পড়তে ইচ্ছে করে। তুলনামূলকভাবে সাম্প্রতিক কালের দিকে যদি তাকাই দক্ষিণ আফ্রিকার কোয়েৎজির একটি বই আছে, ‘লাইফ এ্যান্ড টাইম্্স অব মাইকেল কে’। আমি বাংলায় নাম দিয়েছি ‘অবিস্ম^রণীয় মাইকেল কে’। একটু নাম বদলে দিয়েছি আমি। বইটা একাধিকবার পড়তে ইচ্ছে করে। ওই বইয়ের মূল জিনিস হচ্ছে সকল প্রতিকূলতার বিরুদ্ধে মানুষ সহিষ্ণুতা, মনোবল এবং ভালবাসা দ্বারা সব জয় করতে পারে। এইটাই প্রধান। আমি ওটা বাংলায় অনুবাদও করেছি।